Gedagte vir die dag: Die geheim van ware leweFoto: pixabay.com ’n Mens leef nie net van brood nie maar van elke woord wat uit die mond van God kom. (Matteus 4:4) ’n Basiese waarheid van die Christendom is dat die mens geskep is as verteenwoordiger van God en bestem is vir gemeenskap met die Vader. Indien die geestelike dimensie van ons lewe geïgnoreer word, ontstaan daar ’n honger wat niks en niemand behalwe Christus kan versadig nie. Om geestelik ingestel te wees beteken om jou lewe deur Christus se beginsels te laat reguleer; om die teëspoed van die lewe met waardigheid te hanteer en om daagliks met jou lewe by God uit te kom en sy wil te soek. As jy geleer het om na die wil van God te lewe, eerder as na jou eie sin en denke, het jy die geheim van ware lewe ontdek. Dankie, God, dat u wil in u Woord geopenbaar is. Skenk aan my die wysheid om my lewe na u heilige wil in te rig. Amen.